<classify> MRADI wa upanuzi wa kituo cha kupoza umeme cha Ubungo jijini Dar es Salaam umekamilika siku tano kabla ya muda wakeliokamilika na kuanza kazi jana na kusema kukatika kwa umeme sasa itakuwa historia.Katika mradi huo wenye lengo la upatikanaji wa umeme kwenye mkoa wa Dar es Salaam, Pwani na Zanzibar umewekwa transfoma kubwa yenye uwezo wa Megawati 240. Akizundua mradi huo jana jijini Dar es Salaam Waziri wa Nishati, Dk Medad Kalemani alisema mradi huo ni chachu ya ukuaji wa uchumi hususan kwa viwanda na kuwataka Shirika la Umeme Tanzania TANESCO kutokuwa na kisingizio chochote cha kukata umeme kuanzia jana.Niwapongeze kwa kazi nzuri hii ya kuhakikisha mradi huu unakamilika ndani ya muda na mmeweza kwani umekamilika siku tano kabla ya muda wake, sasa msiwe na kisingizio chochote cha kukata umeme kuanzia leojana, vinginevyo itakula kwenu,alisema.Awali Meneja Mwandamizi wa Usafirishaji Umeme wa Tanesco, Amos Joaz alisema kituo cha umeme Ubungo kilikuwa na transfoma mbili ambazo zilisimikwa mwaka 1974 na ndizo hadi sasa zinatumika kupoza na kuzalisha umeme wa jiji lote na mikoa jirani.Joaz alisema transfoma hizo T 6 na T 7 kila moja ina uwezo wa kuzalisha megawati 120 na kwamba kwa jiji la Dar es Salaam mahitaji ya umeme ni megawati 592 lakini umeme uliokuwa ukizalishwa hapo ni megawati 577 hivyo kuwa na upungufu.Alisema baada ya kusimikwa kwa transfoma hiyo moja kubwa yenye uwezo wa kuzalisha megawati 240 kutaongeza upatikanaji wa umeme hadi kufika megawati 817, hivyo kuwa na ziada ya megawati 225 ukitoa mahitaji ya megawati 592 za jiji hilo.Tutakuwa na ziada ya umeme kwa sababu sasa uwezo wa kituo cha ubungo kuzalisha umeme ni megawati 817 wakati mahitaji ya Dar es Salaam ni megawati 592,hii itasaidia kupeleka pia umeme Pwani na Zanzibar,umeme sasa sasa kwa Dar hautakatika tena,tuna umeme wa uhakika,alisema.kuhusu gharama za mradi, Joaz alisema kampuni ya ABB ndiyo mkandarasi wa mradi huo uliotumia Sh bilioni 13.3 fedha za ndani za Tanesco pamoja na serikali.  <topic>: KITAIFA 